### Resume

Der foreligger udkast til et revideret regulativ for byrådsmedlemmers vederlag og godtgørelse mv. Udkastet indeholder forslag til ændringer i regulativet. Forslagene er i udkast til revideret regulativ skrevet med rød skrift.

### Sagsfremstilling

[adresse] vedtog i sit møde den 22. januar 2014 et regulativ om udbetaling af vederlag og godtgørelse mv. til byrådsmedlemmer i forbindelse med udførelse af hvervet som medlem af [adresse]. Den 18. januar 2018 vedtog [adresse] et regulativ, der var tilrettet i overensstemmelse med de indhøstede erfaringer.

Der foreligger nu et fornyet udkast til et revideret regulativ, hvor der forsøges samlet op på de seneste erfaringer med anvendelse af regulativet i praksis. Det er ikke muligt at rette op på alle kendte problemstillinger, da den af Indenrigs- og Boligministeriet udmeldte praksis sætter visse grænser for regulativets indhold.

Af forslag til væsentlige ændringer i udkastet kan nævnes:

Det er side 5 præciseret, hvornår en bestyrelsespost kan anses for at være et kommunalt hverv, og hvornår dette ikke er tilfældet.

Under punkt f ”Andre kommunale hverv end møder” – side 6 i udkastet – er foreslået følgende tilføjelse som et ny punkt:

”Dialogmøder mellem udvalg og f.eks. skolebestyrelser, forældrebestyrelse mv.”

Derudover er der nogle mindre tilføjelser i 2 andre punkter.

Første afsnit under ”Befordringsgodtgørelse” forsøges præciseret, hvornår der er tale om mødepligt og, hvornår der er tale om en aktivitet efter henholdsvis litra f og litra g. Anvendelsen af litra g præciseres ligeledes i regulativet side 13 nederst og side 14 øverst.

Under ”Anden godtgørelse” og ”Procedureregler – kontrol” er reglerne opdateret i forhold til den tekniske udvikling.

Der er vedlagt det tilhørende kursusregulativ - bilag 1. Der er ikke foreslået ændringer hertil.

Fravær og dokumentationskrav ved sygdom:

For en god ordens skyld orienteres endvidere om ophør af vederlag ved fravær og dokumentationskrav ved sygdom. Vederlagsbekendtgørelsen er pr. 15. oktober 2020 ændret således, at vederlag ophører efter en måneds fravær af andre grunde end helbredstilstand, graviditet, barsel eller adoption. Udeblivelse fra et enkelt møde, vil ikke i sig selv medføre, at vederlaget ophører.

Vederlag ophører desuden, hvis en stedfortræder indtræder i Byrådet i mere end syv dage. Retten til vederlag ophører ikke, hvis stedfortræderen alene indkaldes til et enkelt byrådsmøde.

Vederlagsbekendtgørelsen fastsætter dokumentationskrav ved fravær pga. helbredstilstand, graviditet, barsel og adoption. Der er dokumentationskrav i form af f.eks. en lægeerklæring senest 14 dage efter meddelelsen af forfald, medmindre dokumentation er åbenbar ubegrundet. Der vil med passende mellemrum i fraværsperioden kunne kræves dokumentation.

Har et byrådsmedlem fået vederlag for en periode, hvor vederlaget er ophørt, skal vederlaget betales tilbage, og der kan modregnes i fremtidige vederlag.

Det indstilles, at ovennævnte orientering tages til efterretning.

Sagen skal behandles i såvel Økonomiudvalget som Byrådet.

### Historik

Kommunaldirektøren indstiller, 10. januar 2022, pkt. 4:

At udkast til revideret regulativ om byrådsmedlemmers vederlag og godtgørelse mv. godkendes.

At orientering om ophør af vederlag ved fravær og dokumentationskrav ved sygdom tages til efterretning.

Beslutning fra Økonomiudvalget, 10. januar 2022, pkt. 4:

Anbefales.

### Beslutning

Godkendt.

Fraværende Bertram Olsen. I stedet mødte Palle Jepsen.

Fraværende Julius Danielsen. I stedet mødte Mike Andresen.

Fraværende Ella Jeppesen. I stedet mødte Nils Bruun El-Ahmad.

Fraværende Paul Kjær. I stedet mødte Louise Gregersen.
Fraværende Anna Winther.